Tájékoztatás

Magyarország a közép-európai országok közül elsőként csatlakozott a Tudomány Határok nélkül programhoz. A Tudomány Határok Nélkül program a brazil állam által támogatott ösztöndíj lehetőség, amely 100 000 brazil BSc és PhD képzésben résztvevő, természet- mérnöki- egészség- és informatikatudományok területén tanuló diáknak teszi lehetővé, hogy tanulmányaik során egy évet külföldi egyetemen töltsenek.

15 magyar felsőoktatási intézmény (Budapesti Corvinus Egyetem, Budapesti Gazdasági Főiskola, Budapesti Műszaki és Gazdaságtudományi Egyetem, Debreceni Egyetem, Eötvös Loránd Tudományegyetem, Liszt Ferenc Zeneművészeti Egyetem, Magyar Képzőművészeti Egyetem, Moholy Nagy Művészeti Egyetem, Óbudai Egyetem, Pannon Egyetem, Pécsi Tudományegyetem, Semmelweis Egyetem, Széchenyi István Egyetem, Szegedi Tudományegyetem, Szent István Egyetem) kínálatában 56 BSc, 7 osztatlan egészségtudományi és 45 PhD szakra jelentkezhetnek a brazil diákok.

A brazil felsőoktatási intézményekben november 20-án került meghirdetésre a pályázati felhívás, amely alapján a 2013/2014-es tanév szeptemberében induló képzésekre lehet pályázni. A jelentkezés határideje 2013. január 14., felületéül pedig a Tudomány Határok Nélkül program brazil weboldala szolgál ([http://www.cienciasemfronteiras.gov.br/web/csf).](http://www.cienciasemfronteiras.gov.br/web/csf%29.Ezt)

A program magyarországi koordinátori feladatait a Magyar Rektori Konferencia (MRK) Titkársága látja el. A program hivatalos elérhetőségei a [www.csfhungary.hu](http://www.csfhungary.hu), [www.facebook.com/ciencia.sem.fronteiras.hungria](http://www.facebook.com/ciencia.sem.fronteiras.hungria), [info@csfhungary.hu](mailto:info@csfhungary.hu) webes felületek.

Kérem, amennyiben Önhöz megkeresés érkezik Brazíliából a Tudomány Határok Nélkül (Science Without Borders- Ciencia Sem Fronteiras) program kapcsán, azt az egységes ügykezelés érdekében az [info@csfhungary.hu](mailto:info@csfhungary.hu) és az [mrk@mail.mrk.hu](mailto:mrk@mail.mrk.hu) e-mail címekre továbbítani szíveskedjen. A felmerülő kurzus- specifikus szakmai kérdésekre természetesen az illetékesekkel történt egyeztetés után kerül válaszadás, azonban először elsősorban a programmal kapcsolatos technikai jellegű kérdések merülnek fel várhatóan.